-บรรยากาศ-
ตัวร้านตกแต่งโทนสีขาวและน้ำตาลอ่อน มีป้ายชื่อร้านอยู่ด้านหน้าชัดเจน ด้านในร้านเพดานสูงโปร่ง มีเคาน์เตอร์สั่งอาหารและเครื่องดื่มอยู่ที่มุมขวาด้านในร้าน ด้านบนเคาน์เตอร์จะมีเมนูเครื่องดื่มเมนูใหญ่ๆติดไว้ ที่นั่งอาจมีไม่มากนัก แต่ว่าโต๊ะไม่ชิดกันเกินไปดี มีทั้งโซนที่นั่งตรงเป็นบาร์ โต๊ะไม้ธรรมดา และโต๊ะที่อยู่ชิดกระจกของร้าน นั่งสบายดูเป็นส่วนตัว

-เมนูของทางร้าน-
อาหารฝรั่งจานเดียว มีตั้งแต่เมนู มีตั้งแต่เมนูสลัด เบรคฟาสท์ สปาเก็ตตี้ และเครื่องดื่มชนิดต่างๆ ทั้งชา กาแฟ สมูทตี้ และอิตาเลี่ยนโซดา

-เมนูที่ได้ทาน-
วันนี้ขอจัดเป็นเครื่องดื่มอย่างเดียวเป็น "Frappe Matcha Latte" (145 บาท) มัทฉะรสชาติละมุน หอม มันนม รสชาติดีเลยค่ะ

เห็นในรีวิวของท่านอื่นบอกว่าอาหารก็อร่อย ไว้คราวหน้าจะไปลองแล้วมารีวิวอีกค่ะ

-การบริการ-
พนักงานในร้านยิ้มแย้มดี พูดจาต้อนรับเพราะค่ะ ประทับใจมากๆ

-การเดินทาง-
ร้านอยูบนถนนปั้น ถนนข้างวัดแขก พอตรงเข้าไปจากปากซอยฝั่งวัดแขก ให้เดินตรงเข้าไป เลยร้านเย็นฟาโฟวีดแขกด้านขวามือไปนิดเดียว จะมีซอยเล็กๆ มีป้านยร้านติดอยู่ค่ะ ก็ให้เลี้ยวขวาเข้าไปในซอยนั้นเลย จะเจอร้านอยู่ด้านในค่ะ

-ที่จอดรถ-
ไม่มีที่จอดรถค่ะ อาจจะต้องจอดข้างทางบนถนนปั้น

KiMCHi WaSaBi
16/03/2016